EFAC-UE Valls (2-1): la història d'aquesta #1cat2 - El Travesser\nEFAC-UE Valls (2-1): la història d'aquesta #1cat2\nUna UE Valls poc efectiva de cara porteria va de menys a més en un partit que acaba perdent tot i ser superior al segon temps. Dos gols al primer temps de l'EFAC Almacelles els penalitza.\nDiumenge, 6 d'octubre de 2019 a les 20:32h\nLa UE Valls marxa del camp de l'EFAC Almacelles amb una derrota, la segona de la temporada després d'una primera part on l'Almacelles aprofitava dues accions per a situar-se 2-0 i una segona part on els vallencs han estat àmpliament superiors però la manca d'encert els ha passat factura.\nLa història es repeteix. La UE Valls veu com la Primera Catalana no és la Segona i qualsevol error es paga car. Als de l'Alt Camp els costa molt ser efectius cara porteria mentre que concedeix al rival masses facilitats en defensa en moments puntuals.Novament, l'equip de Joan Antoni Pallarès ha tingut més ocasions que el rival però la manca de punteria i la tova defensa en moments del partit, provoquen que marxin del partit amb una derrota que els segueix deixant en descens.\nEl partit arrencava amb una claríssima jugada d'atac de la UE Valls. Era la primera jugada del partit. Joan Torné arribava a línia de fons i feia una passada a Gómez que, amb tot de cara l'enviava fora. Al minut següent, era l'EFAC Almacelles qui la tenia. Remat de dins la petita que atura Pan per evitar l'1-0. Els dos equips havien començat fort.\nLa jugada d'atac dels lleidatans cohibia als de l'Alt Camp que feien un pas enrere. L'Almacelles avançava línies ràpidament i passava a jugar a camp propi, tot i que no generava perill, fins que a l'equador de la primera part, Imaz s'inventava un gol olímpic per a situar l'1-0 al marcador. El gol feia mal als vallencs que passarien els seus pitjors minuts de partit. De fet, al minut següent, Adrià tindria el 2-0 al minut següent en un remat de cap perillós.\nLa UE Valls intentava reaccionar de forma tímida i ho feia amb un xut llunyà i desviat de Cesc Martínez però superada la mitja hora de joc, i després d'un error vallenc, Adrià aprofitava un error del central vallenc per a encarar porteria, fer una vaselina i situar el 2-0. Els de l'Alt Camp no es trobaven gens còmodes en una primera part que pràcticament, a excepció de la clara ocasió al primer minut de partit, no havia inquietat la porteria de Chiné, fins que al minut 43, Torné la tindria en una clara ocasió de gol però la defensa treballava per a evitar el gol visitant.\nSegona part: bany visitant que no és suficient\nAmb un marcador clarament en contra, els vallencs van mostrar la seva millor versió. Apel·lant al dia de Viladecans, els de Joan Pallarès van passar a dominar absolutament el partit. Des d'inici es veia una altra actitud. S'havia llençat la primera part i ara l'equip reaccionava. Es passava de defensar a atacar, i de jugar a camp propi a camp rival, i això feia que l'EFAC fes un pas enrera.\nLa primera ocasió dels vallencs arribava amb una recuperació de Joel Marigot que assistia a Torné, encarava a porteria però el xut era aturat per Chiné. Era la primera de la segona part. Els vallencs començaven a tocar la pilota, a tenir la possessió i a fer córrer al rival. Joc per bandes, pel mig i buscant trobar forats, davant d'un Almacelles que havia de mostrar la seva millor versió defensiva. Cesc (54') ho provava en un xut lateral desviat després d'una bona jugada iniciada per Edu VIves.\nEls vallencs cada cop s'aproximaven més a l'àrea rival però no trobava l'encert ni tampoc acabava connectant a la darrera passada per a tenir una clara, fins que al minut 68 Joel aprofitava una passada letal de Pérez que situava el 2-1. Era el primer gol del davanter de la UE Valls aquesta temporada. L'equip entrava dins del partit.\nRestaven més de 20 minuts pel final del partit. La tònica seguia igual. Els vallencs seguien atacant i no deixaven sortir a l'Almacelles del seu camp, i si ho feien, ho farien a compta gotes i sense generar perill. Joel ho provaria (70') en un remat de cap que Chiné blocava. S'entrava al darrer quart d'hora i els vallencs gaudirien d'un triple córner. En un d'aquests, Chiné impedia el remat de Socías al segon pal quan ho tenia tot de cara, mentre que al següent córner, Pérez, des de la frontal engaltava un potent xut que sortia per poc. Nou avís vallenc.\nPassaven els minuts i els vallencs seguien insistint. Agafaven la pilota, i la remenaven. De la defensa al migcamp, on Vives agafava protagonisme, i es jugava molt per la banda de Pérez, que entre els dos buscaven la millor opció per a generar una clara ocasió de gol però la defensa local resistia. En la darrera jugada de partit, Miró la tindria en un remat de cap que Chiné aturava, evitant el que podria haver estat l'empat a 2.


Promeses i mentides - Diario de Mallorca\njoan amorós i salinas 16.12.2013 | 06:30\nOtto Von Bismark va dir que "mai es menteix tant com abans de les eleccions, durant la guerra i després de caçar". No estam en guerra i no som caçadors, per tant no podem valorar la certesa d´aquestes afirmacions. El que sí podem fer, però, és una avaluació d´unes promeses electorals: concretament les que el PP incloïa al seu programa en matèria d´educació per a les eleccions autonòmiques de 2011. Així comprovarem si la frase de Von Bismark encerta quant a les mentides prèvies a uns plebiscits.\nLa primera promesa del partit de Bauzá la deixarem per al final, perquè, com la cirera que adorna el pastís, és necessari que tanqui aquest article. Passam directament a la segona: "Una educació de qualitat, apostant de forma decidida per la inclusió de les noves tecnologies". En primer lloc, la qualitat en educació no passa només per les noves tecnologies, passa per una bona formació del professorat, per una reducció de ràtios, per una renovació metodològica als centres, per una augment de recursos humans i, també, per les noves tecnologies. No sabem, però, on són aquests recursos informàtics per part de conselleria, ja que els centres no han variat molt quant a noves tecnologies els darrers dos anys.\nTercer punt: "Una educació en llibertat, promourem la lliure elecció de centre aprofitant la sinergia dels sector públics i privats". No entenem que té a veure la llibertat en l´educació amb la llibertat d´elecció de centre. Per altra banda, els criteris d´escolarització de l´alumnat no han variat. I a més, aquesta llibertat d´elecció, en la pràctica és impossible.\nQuatre: "Una educació basada en criteris d´excel·lència, en el respecte i en l´esforç...". Plof. Perdonau, m´acab de caure de la cadira. Excel·lència? Com? Ah! Retallant pressuposts, pujant el nombre d´alumnes per classe, contractant menys professorat, amb alumnat amb necessitats educatives especials sense atendre, concedint ajudes per transport i menjador un any més tard, baixant a 14 euros l´ajuda per llibres... Però aquesta promesa no acaba aquí, llegiu amb atenció: "Promourem accions per reforçar el respecte i la consideració del professor a l´escola i a la pròpia societat". Plof, plof. Ara m´he fet mal! Reforçar el respecte als docents? Gràcies a les seues declaracions, segur que ens respecten més: "Els professors són uns manipuladors" (Bauzá), o "els alumnes tenen por a les represàlies dels professors" (Camps).\nCinquè: "Un model lingüístic obert i funcional [...] que permeti als pares triar la llengua de primer ensenyament, de manera que en acabar l´etapa obligatòria siguin capaços de dominar aqueixes llengües, així com un idioma estranger". Aquí partim d´un criteri maliciós, ja que el que ells prometien s´ha produït a costa de la llengua pròpia i del decret de mínims que fa molts anys es va aprovar per consens. També, les famílies, en el procés de lliure elecció de llengua varen triar majoritàriament el català. I encara, aquesta promesa en la pràctica (car està demostrat) suposarà que, en acabar la seua escolarització, l´alumnat castellanoparlant serà monolingüe i el catalanoparlant serà bilingüe, augmentant encara més les desigualtats a la societat balear. A més, amb el TIL, qui vulgui aprendre anglès ho haurà de fer com fins ara: ja es pot buscar una bona acadèmia o fer viatges a Londres.\nAnam a pel sisè: "Garantim que les famílies participin en el procés de decisió que afectin al procés educatiu dels seus fills". Sentint-t´ho molt, no és així. No s´han respectat les decisions dels consells escolars quant al TIL, i això que són els màxims òrgans de govern dels centres educatius i on estan representades les famílies. La LOMCE es carrega aquest òrgan fonamental i li lleva el poder de decisió. A més, han fet cas omís a les demandes que les diferents AMIPA i FAPA venen reclamant una vegada sí un altra també.\nJa queda menys. El setè diu: "Una educació amb autonomia i responsabilitat, amb nous projectes pedagògics, especialment a les zones més desafavorides i amb major índex de fracàs escolar". Quina promesa més polida! Llàstima que no se tinguin notícies d´ella.\nVuitena promesa: "L´FP, element clau a l´educació". Això és el que es diu una promesa buida, ja que no depèn directament del Govern autonòmic. Si es produeix un canvi, vindrà propiciat pel Govern de l´Estat amb la LOMCE, una altra llei "consensuada" (ironia) i contestada per gairebé tota la societat, i que no deixa precisament bé a l´FP.\nI per no fer-nos pesats, el novè i el desè junts: "Una educació al llarg de tota la vida", fet individual que no depèn més que de la persona implicada, i "una universitat avançada i amb criteris d´excel·lència, millorant el sistema de finançament". Una universitat que s´ha vist menyspreada públicament pel mateix president quan aquest no va acceptar al seu rector com a mediador del conflicte educatiu i que pateix, com tots els àmbits del sector públic, fortes retallades, que, evidentment, poc ajudaran en assolir aquesta excel·lència.\nTornem ara a la primera promesa, i ara no caigueu valtros de la cadira: "Una educació fruit del consens: acord educatiu a les illes". Sembla que hagin volgut fer el contrari. Recordem: la comunitat educativa en contra del decret, han burlat la suspensió cautelar del Tribunal Superior de Justícia, tres setmanes de vaga, manifestació a les quatre illes amb 100.000 persones al carrer, tres directors expedientats, nou dimissions d´equips directius de centres, dos dimissions dels delegats d´Educació de Menorca, dimissió del cap de departament d´Inspecció, dimissió del cap de departament de l´Institut d'Avaluació i Qualitat del Sistema Educatiu, dimissió del cap de servei del TIL... Això demostra que han fet just el contrari. Prediquen consens, apliquen imposició; prediquen acord, promouen l´enfrontament.\nResumint. Deu promeses electorals, set d´inacomplertes, dues que no depenen de la conselleria i una que trenca el consens establert fins al dia d´avui, i que justament és la que més problemes ha provocat i la més contestada. El percentatge de veritats és només del 10%. Han mentit. El PP balear ha donat la raó a Von Bismark. Han enganyat els seus electors. I en guanyar les eleccions, ens han enganyat a totes i a tots.\nDiu un antic proverbi xinès que "la primera vegada que m´enganyis, la culpa serà teua, la segona, serà meua". Esperam que no hi hagi segona.


Més d'un miler de persones caminen des de Tarragona cap a Torredembarra, segons els organitzadors\nLa 'Marxa per la Llibertat' ha sortit des deTarragona cap a Torredembarra TOMÀS CAROT\nDimecres, 16 Octubre 2019 08:21\nLes 'Marxes per la Llibertat' han arrencat ja des de diferents punts de Catalunya. Més de 1.000 persones, segons els organitzadors, caminen des de Tarragona i 2.000 ho fa des de Tàrrega. També estan previstes marxes que sortiran des de Berga, Girona i Vic.\nA Tarragona la sortida ha estat a les 07:30h i van cap a Torredembarra. El punt de trobada ha estat el passeig de les Palmeres. Hi participen l'alcalde, Pau Ricomà, el conseller de Territori, Damià Calvet i el cap de llista de JxCat Ferran Bel, entre altres. Hi ha gent de totes les edats amb motxilles i estelades i un bon nombre de tractors que s'han afegit a la marxa.\nA Tàrrega tallen tres carrils de l'A-2, els que van en sentit Barcelona. Aquesta marxa és la més matinera, ja que han quedat a les 7 a la plaça del Carme.


El PNC proclama Marta Pascal candidata a la presidència de la Generalitat - Aixecat\nInici > Premsa > El PNC proclama Marta Pascal candidata a la presidència de la Generalitat\nEl PNC proclama Marta Pascal candidata a la presidència de la Generalitat\nEl Comitè Executiu Nacional del Partit Nacionalista de Catalunya (PNC) ha proclamat Marta Pascal com a candidata a la presidència de la Generalitat per a les properes eleccions al Parlament. En la reunió celebrada ahir al vespre, l’executiva va donar compte del primer procés de primàries del PNC, que es va iniciar el passat dia 5, i que es tanca ara amb la proclamació de Pascal després que fos la única candidatura que es va presentar.\nLa candidata, que també és la secretària general del partit, considera “fonamental que al proper Parlament de Catalunya hi hagi una força política com el PNC, perquè el país necessita un partit que treballi per a tots els catalans, per la recuperació econòmica i per situar de nou Catalunya com un dels motors del sud d’Europa”. I afegeix: “Serem al Parlament per transformar el país”.\nEl reglament i el calendari de primàries aprovat pel partit establia que en cas de presentar-se un sol candidat o candidata durant el termini establert, que va finalitzar dimecres passat, aquest seria proclamat per l’executiva com a cap de llista per a la circumscripció de Barcelona, prèvia comprovació dels requisits per part de l’Autoritat Electoral. A partir d’aquest moment , el PNC ja treballa en la preparació de les primàries per escollir durant el mes de novembre els candidats o candidates per a les circumscripcions de Tarragona, Lleida i Girona\nSeu del partit a Barcelona\nEl Comitè Executiu Nacional va aprovar també l’operació per obrir la seu principal del partit a Barcelona, que s’ubicarà al número 18 del carrer de Bori i Fontestà. El local, situat a peu de carrer, ocupa una superfície aproximada de 350 metres quadrats, distribuits en dues plantes, i es preveu que ja estigui operativa en les properes setmanes.


Informació curs 2017-2018 | Escola Tàber Barcelona\nTrobareu descrits els tallers a l’apartat web corresponent.\nLes activitats extraescolars començaran el 2 d’octubre.\nPel que fa a la plantilla de professorat, enguany comptarem amb una mestra més com a resultat de l’ampliacií d’una hora no lectiva en els horaris dels mestres. S’incorporen a l’equip deu mestres noves . (Informació sobre el quadre pedagògic).\nLes hores de visita es podran sol·licitar dins de la franja reservada a cada nivell, que us comunicarem a l’inici de curs. Les hores, com sempre, es demanen telefonant a la secretaria de l’escola (veure horaris d’atenció).\nTambé recordar-vos que a la pàgina web trobareu normativa específica respecte l’ús dels embolcalls de l’esmorzar, sobre la utilització de mòbils i aparells electrònics.


Agoy Guesthouse Agoy Rússia - Ofertes d'hotels amb els MILLORS DESCOMPTES EN LÍNIA\nVeure tots els 49 allotjaments a Agoy.\nСнт "Дорожников" Ул. Центральная 234, Agoy, Agoy, Rússia, 352830 - Veure al mapa\nPer als viatgers què vulguin captar les imatges i els sons de Baykitskiy Rayon, Agoy Guesthouse és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Agoy Guesthouse, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, recepció 24 hores, magatzem d'equipatge, aparcament de cotxes, transport hotel/aeroport.\nGaudiu de les comoditats d'alta gama com ara aire condicionat, calefacció, escriptori, balcó/terrassa, aparell de televisió LCD/pantalla de plasma per tal de relaxar-vos després d'un cansat dia. L'hotel ofereix meravelloses instal.lacions d'oci com piscina exterior, parc infantil que faran de la vostra estada una experiència inoblidable. Sigui quina sigui la seva raó per visitar Baykitskiy Rayon, el Agoy Guesthouse és el lloc perfecte per una estimulant i emocionant escapada.\nTots els tipus de viatgers (38) Parelles (4) Famílies amb infants petits (22) Famílies amb infants grans (6) Grups (6)


José Luis Cala dirigirà el juvenil del Catgas Energia - Diari de Santa Coloma\nJosé Luis Cala dirigirà el juvenil del Catgas Energia\n23/07/2015 – L’ex porter del FS Garcia agafa el relleu de Miguel Ángel Izquierdo, qui torna al Montmeló com a director tècnic.\nDesprés de dues temporades consecutives al capdavant del juvenil del Catgas Energia, Miguel Ángel Izquierdo deixa la banqueta del conjunt colomenc. En el seu lloc hi entra José Luis Cala, ex porter de l’entitat nascut a Santa Coloma.\nCala va militar a les files del Miró Martorell durant diverses temporades (1999-2004), per després incorporar-se al club de la seva ciutat: el FS Garcia. Cala va defensar la samarreta del ‘seu’ equip durant set temporades (2004-2005 / 2010-2011) i va viure l’ascens a Primera Divisió aconseguit l’any 2008.\nDesprés d’encetar la seva trajectòria com a entrenador a la Prosperitat, l’ex porter colomenc afronta una nova etapa al juvenil del Catgas Energia. Cala també entrenat al Sagarra de Tercera Divisió i durant la passada temporada va dirigir el Cadet del Catgas Energia.\nLa plantilla 2015-2016 del juvenil colomenc patirà força modificacions. Abraham (porter) i Sergio González fan el salt al filial d’Óscar Redondo, mentre que Cárdenas, Víctor Morales i Kuyu causen baixa.\nDels jugadors de l’any passat, només Álex Herranz (porter), Pol Sureda, Josúe, Joan Paredes i David Álvarez continuen dins de l’equip. Dos d’ells són de tercer any, mentre que tres són de segon.\nPel que fa al capítol d’incorporacions, els cadets Mario López i Ivan Martín formaran part del juvenil. Tanmateix, el Catgas Energia ha executat un total de cinc fitxatges per reforçar el nou bloc de José Luis Cala.\nEl porter Roger Cerrada (últim any), el tanca Aleix Besalduch (últim any) i el tanca Sergi Trillas (primer any), de l’AE Les Corts Ubae, vestiran la samarreta del FS Garcia. A més, l’ala David Rodríguez (últim any), de l’Olímpic Argentona, i el pivot Israel Molina (segon any), del Futsal Mataró, també són nous jugadors del Catgas.\nEl bloc que dirigeix José Luis Cala encetarà la pretemporada el pròxim 24 d’agost i té programada una concentració de dos dies a Ripoll (29 i 30).\nEl 27 d’agost es jugarà el primer amistós contra el Ripollet de Segona B i al llarg del stage també se celebrarà un partit contra el Ripoll. El Safa Horta i el Mollet són els darrers compromisos de preparació que el club ha lligat.\n“Al Catgas Energia, l’objectiu principal és formar jugadors per les categories sènior. Afronto aquest repte amb molta il·lusió i ganes. M’agradaria fer coses importants a la lliga, però hem d’anar partit a partit”, assegurava un José Luis Cala il·lusionat amb la responsabilitat d’entrenar el juvenil del club.\nEl tècnic de Santa Coloma creu que l’entitat ha aconseguit configurar una plantilla “força compensada”, tot i que “manca una mica de gol”. “Hi ha jugadors que hauran d’assumir aquest rol. David Álvarez i Pol Sureda han d’agafar les regnes ofensives”, destacava Cala.\nPensant en la temporada que començarà en unes setmanes, l’entrenador del Catgas Energia vol anar pas a pas. “Competir contra el Barça és quasi impossible, però ho intentarem amb les nostres armes. Tampoc és una cosa que ens obsessioni. Volem formar jugadors”, relatava el nou tècnic del juvenil.\nArticle anteriorJuanmi Rando es concentra al CAR pensant en Kazan\nArticle següentGrace Tara Lloret, campiona d’Espanya júnior de patinatge artístic


7a etapa : SANT FELIU DE CODINES – AIGUAFREDA (SENDER DELS MIRADORS) | Excursionistes.cat\nDe San Feliu de Codines direm que es un municipi que està situat a la comarca del Vallés Oriental. La seva pineda constitueix la massa forestal més important del municipi; però hem de dir que el conreu està en un franc retrocés, les granges pecuàries han complementat a l’agricultura. L’església d’aquest lloc on comencem la nova etapa, és un edifici sobretot ampli i harmoniós, refet en els anys 40, és esmentada per primer cop entre els anys del 986 i el 1002 com una de les esglésies del sector del Fai sotmeses a Sant Cugat del Vallés.\nL’Hospital és un notable edifici que data de l’any 1744. El nucli primitiu és el de la Sagrera nascut a ponent de l’església parroquial, que encarada té una fesomia particular amb carrerons estrets i a la vegada tortuosos. Hi ha diversos edificis modernistes entre els quals destaca la nau que va ocupar l’empresa tèxtil Roca-Umbert, ideada per Antoni Gaudi i inaugurada l’any 1899; també hi ha cases modernistes: can Trinxet, can Bosc dels Rufets i can Xifreda. També cal destacar la de can Valls, can Boter (segle XVI), can Rodó, i la capella de Sant Francesc (segle XVII).\nReferent a Sant Miquel del Fai, us he de dir que pertany al municipi de Bigues, comarca del Vallés Oriental. La singularitat del paisatge és deguda sobretot a l’efecte de l’aigua. Els rius Rossinyol i Tenes l’envolten i el travessen, i d’altra banda l’aigua de les pluges i del desglaç es filtra per tots els racons de la roca. L’aigua és la responsable de les coves i de les curioses formacions rocoses del Fai, crea una simfonia de salts d’aigua i petits llacs. El monestir està situat en una elevada cornisa de la cinglera que li dóna nom, per sota de la balma per sobte de la qual es despenya en aparatosa cascada el riu Rossinyol. Aquest monestir va ser fundat per Gombau de Besora, senyor de Montbui a partir del any 997. De l’època monàstica en resta l’església amb la façana romànica i el presbiteri refet en època gòtica i un gran casal gòtic.\nA l’angle de la cornisa del Fai hi ha la gran cascada de la riera de Tenes que s’aboca amb caiguda, de prop de tres-cents metres, en tres salts, per sota del primer hi ha la cornisa ocupada pel monestir i un camí amb vistes magnifiques que arriba a la capella romànica de Sant Miquel del Fai.\nAra només em resta dir-vos per on anirà transcorrent el recorregut, i us diré que està previst sortir al mati de la comarca del Vallés Oriental i anirem fent pujades des de San Feliu de Codines i fins a l’Alzina de la Creu, per després anar fent des de Sant Miquel del Fai fins a Sant Pere del Bertí només 5 kilòmetres, un cop fet això seguirem avui també per la comarca del Vallés Oriental.\nSANT FELIU DE CODINES, plaça dels Àlbers i es va passant per aquest municipi (475 m). Carretera C-50 (Moià – Mollet), se segueix la carretera a l’esquerra (525 m). RIERA DE VALLBONA, es passa la riera per un pont i just passar-lo es deixa la pista i s’agafa un camí a l’esquerra (530 m). Bifurcació, s’arriba a una pista que se segueix a l’esquerra (580 m). Bifurcació, s’arriba a un camí que se segueix uns deu metres i es deixa per un camí a la dreta (610 m). ALZINA DE LA CREU, hi ha una cruïlla, a la dreta es va a la masia del Perer de Planes que ja es veu, es creua la pista (630 m). Bifurcació, s’arriba a una pista i se la segueix a l’esquerra (640 m). MIRADOR, bella vista sobre el conjunt de San Miquel del Fai, la vall del riu Tenes i el Vallés Oriental (580 m). Pal de conducció elèctrica, el camí continua la baixada direcció nord (550 m). Carretera BV-1485, en el km 6 se segueix la carretera a l’esquerra (495 m). RIU TENES, es travessa i es continua per la carretera (480 m). SANT MIQUEL DEL FAI, la porta d’accés a les instal·lacions queda a la dreta, abans de passar el pont sobre el riu Rossinyol (480 m). RIU ROSSINYOL, belles vistes sobre les instal·lacions de San Miquel del Fai (cascades, monestir, etc) i de la vall del riu Tenes que s’obre cap al Vallès (480 m). MIRADOR, magnifiques vistes del punt anterior però també dels cingles del Perer que quedant al vessant oposat al davant de Riells del Fai (535 m). TORRENT DEL GAT, es creua a gual (560 m). RUNES, es comencen a seguir les costes d’en Batlles, i a la dreta s’obre una harmoniosa panoràmica del Vallès (605 m). TURÓ DE L’ULLAR, panoràmica excel·lent de les serres de Sant Llorenç del Munt, Montserrat i Collserola, el camí s’endinsa per la vall del torrent de Puigfred (660 m). TORRENT DE PUIGFRED, es creua el torrent a gual i es continua pel mateix camí (710 m). CAN MAGRE, cruïlla de pistes, una pista va al puig Descalç i una altre a la casa ermita se Sant Pere del Bertí (806 m). SOLEI DE LA BASSA NOVA, bifurcació on trobem el PR-C 33 que va de Puig Graciós a l’Ametlla (835 m). RIERA, es travessa i es continua pel mateix camí que va paral·lela als cingles del Bertí on destaca la vall del Sot del Bac (805 m). GRAU DE LES AVELLANEDES, abans de començar la baixada admirem el magnífic mirador sobre la Vall del Congost i el massís del Montseny i el Tagamanent (815 m). Bifurcació, es pren una pista cap a oest (575 m). CAN VALLDENEU, no s’arriba a la casa es continua per l’esquerra (515 m). SANT PERE DE VALLDENEU, ermita amb cementiri que queden a la dreta (460 m). Bifurcació, es deixa una pista a la dreta (450 m). Cruïlla, a la dreta es va a les piscines de Can Oller, es pren la pista direcció est (430 m). L’OLLER, la gran casa isolada queda a la dreta, hi ha belles vistes sobre el Montseny i la vall del Congost (445 m). ESTACIÓ D’AIGUAFREDA, es va pel carrer que va paral·lel a la via del tren (495 m). VIES DEL TREN, es passa per sota, es deixa una carretera a l’esquerra (420 m). AIGUAFEDA, antiga carretera d’accés a la població, a la rotonda hi ha un monòlit del GR 2 i del GR 5, punt i final d’aquest nou tram !!! .\nDistància: 20,760 kilòmetres.\nDificultat: Mitjana. – mitjana\nSortida: A les 7h 00′ del matí en el camp de futbol del Terrassa. A les 7h10’ davant del Mercadona de la Rambleta.\nInscripcions: Al telèfon 649 425 011 (vespres) abans del 20 de maig.\nEntrada anterior7a etapa : SANT FELIU DE CODINES – AIGUAFREDA (SENDER DELS MIRADORS)Entrada siguienteMATINAL DE MARXA NÒRDICA A SENTMENAT, DIUMENGE


Les terrasses de la Diagonal demanaran ser zona d'excel·lència | betevé\nEl Gremi de Restauració, els operadors i els comerciants entraran aquesta setmana la petició perquè les terrasses de la Diagonal compleixin amb uns "estàndards superiors de qualitat"\nCarmen Cortés Vidal | dilluns, 13 de gener del 2020, a les 19.15\n“Tres taules, desangelades, fredes i que no conviden a seure-hi ni a fer-hi un cafè”. Amb aquestes paraules el gerent dels comerciants de l’avinguda Diagonal, Àlex Miró, defineix les terrasses de bars i restaurants que hi ha entre la plaça de Francesc Macià i el passeig de Gràcia. Per revertir la situació i fruit d’un acord a tres bandes entre els comerciants, els restauradors i el Gremi de Restauració, aquesta setmana tenen previst presentar una petició a l’Ajuntament de Barcelona perquè la Diagonal sigui declarada “zona d’excel·lència”.\nDistinció reconeguda a la nova ordenança de terrasses\nEs tracta d’una distinció reconeguda en la nova ordenança de terrasses prevista per als espais “on les terrasses han de complir amb uns estàndards superiors de qualitat pel que fa al disseny, la integració amb l’entorn i les condicions de manteniment”. El text de la normativa afegeix que la declaració “ha d’estar justificada en les qualitats especials de l’espai que s’hi comprèn, ja sigui per les característiques del vial, l’entorn arquitectònic o la intensitat de l’oferta comercial”. Requisits que, tant els restauradors com els comerciants, consideren que l’avinguda Diagonal compleix.\nTerrasses de més qualitat\nL’objectiu, segons fonts del Gremi de Restauració, “no és uniformitzar i homogeneïtzar sinó que les terrasses tinguin un mínim de qualitat, deixant espai per a la creativitat”. El que es reclama és “apujar el nivell d’exigència, de qualitat, perquè la Diagonal aspira a ser una altra cosa”, coincideixen a dir també els comerciants.\nEls comerciants reivindiquen la Diagonal “com un centre comercial a l’aire lliure, amb botigues i bars i restaurants”. Un espai que pugui acollir “activitats per a la ciutadania”. En aquest sentit, els botiguers han plantejat a l’Ajuntament la possibilitat que la diada de Sant Jordi l’avinguda pugui ser-ne un dels escenaris destacats amb activitats “en la línia del que va passar amb el passeig de Sant Joan, que ara té les parades de novel·la infantil i juvenil”.\n— avinguda Diagonal — Gremi de Restauració de Barcelona — Ordenança de terrasses — restaurants — terrasses


/L’ICP coorganitza les Primeres Jornades d’Arqueologia i Paleontologia del Pirineu i Aran\n22 Nov 2013\tPere Figuerola\nLa sessió del divendres 29 es durà a terme a l’Espai Dinosfera, a Coll de Nargó, i la segona jornada de dissabte 30 tindrà lloc a l’Arxiu Comarcal de l’Alt Urgell (la Seu d’Urgell). Divendres al matí, 8 investigadors del grup de recerca del Mesozoic de l’Institut Català de Paleontologia Miquel Crusafont ICP), parlaran de les intervencions paleontològiques que han realitzat els darrers anys en diversos jaciments del Pallars Jussà, el Pallars Sobirà i l’Alt Urgell, molt rellevants des del punt de vista científic per la riquesa en fòssils de dinosaures, però també d’altres grups de vertebrats i plantes. Les sessions de divendres a la tarda i dissabte estaran dedicades a l’arqueologia.\nLes jornades están organitzades pel Departament de Cultura de la Generalitat, la Diputació Provincial de Lleida, la Fundació Pública Institut d'Estudis Ilerdencs i l’ICP i estan orientades a un públic ampli i no especialista. La inscripció és gratuïta, però cal formalitzant-la omplint la butlleta corresponent:\n- Programa de les Primeres Jornades d’Arqueologia i Paleontologia del Pirineu i Aran\nPer a més informació sobre les inscripcions, us podeu adreçar a:\nLast modified on Divendres, 23 Març 2018 13:57\nMore in this category: « Descobertes les restes d’un dinosaure herbívor de grans dimensions a Morella, Els Ports\tDescrites dues noves espècies d’ous de dinosaure als Pirineus »


Rep un tret al cap mentre defensava la seva nòvia en un atracament\nLuca Sacchi, un jove italià de 25 anys, ha mort a causa del tret al cap que va rebre mentre intentava defensar la seva nòvia de dos lladres que li havien robat la bossa.\nEls fets van passar el dimecres, al voltant de dos quarts de dotze de la nit, al carrer Teodoro Mommsen del barri de Caffarella (Roma). El jove va ser sotmès a una operació, però no la va superar per la gravetat de les seves ferides.\nEs va interposar entre els lladres i la seva nòvia\nSegons ha explicat la seva nòvia Anastasia a Open Online, ella i Sacchi van sortir d'un pub i anaven cap a casa seva quan dos homes se'ls van apropar per darrere. Li van exigir a ella que els donés la bossa que portava, i la van colpejar al cap.\nVa ser aleshores quan Luca va intentar defensar-la, i un dels lladres li va disparar al cap. Segons Anastasia, els homes van fugir en un cotxe Smart, tot i que altres testimonis asseguren que van fugir a peu.\nHa mort després de l'operació\nDiversos testimonis de l'atac van avisar els serveis d'emergències, que van traslladar Sacchi immediatament a l'Hospital San Giovanni. El van haver d'intervenir d'urgència, però aquest dijous al matí ha mort a causa de la gravetat de les seves ferides.\nSegons el diari 20 Minutos, els veïns del jove estan consternats amb la seva mort: "Era un noi molt maco i molt bo. Mai es separava de l'Anastasia, s'estimaven molt", han assegurat.\nAmics de la parella han assegurat a Open Online que "va ser pitjor que una execució. Disparar un tret al cap i matar per una bossa és absurd. És una tragèdia enorme".


Muralles de Girona · Visitmuseum · Catalonia museums\nMuralles de Girona, Modest Urgell i Inglada, cap al 1871. Oli sobre tela, 67,7 x 116,5 cm. Museu d'Art de Girona - Fons d'Art Diputació de Girona.\nUrgell va ser un dels pintors amb més èxit a finals del segle XIX i principis del XX, sobretot pels seus evocadors paisatges imbuïts de llum crepuscular, dels quals va acabar fent versions i variacions.\nAquesta és una de les seves obres més simbolistes. La pintura evoca la derrota de Girona contra les tropes napoleòniques, el 1808. Al fons s’hi veu la silueta de la ciutat en una subtil atmosfera, al centre les ruïnoses muralles de les quals neix un llorer, símbol de la victòria moral dels gironins sobre l’imperialisme, representant pel vol baix d’una àliga en primer terme.\nL’obra és de cap el 1871, moment en què abandona la ciutat de Girona on s’havia instal·lat en els inicis de la seva carrera. Anys mes tard, cap el 1881, va pintar una altra versió del mateix tema, però de dimensions més grans, que va ser adquirida pel rei Alfons XII.


L'alcalde de Callosa de Segura, satisfet amb l'autorització per a retirar la Creu dels Caiguts\nL'alcalde socialista de Callosa de Segura (Alacant), Fran Maciá, s'ha felicitat per la decisió de la Sala contenciosa administrativa del Tribunal Superior de Justícia de la Comunitat Valenciana (TSJCV) que autoritza al consistori a continuar amb la retirada de la Creu dels Caiguts de la façana de l'església de Sant Martí, i ha assegurat que era el raonament que s'esperava.\nL'alcalde de Callosa de Segura, satisfet amb l'autorització per a retirar la Creu dels Caiguts ABOGADOS CRISITANOS\nMaciá ha explicat en declaracions a Europa Press que ara el consistori pot continuar amb el desmantellament de la creu i "si en un futur la Plataforma guanyara podria plantejar que s'haguera de retornar el monument".\nL'alcalde s'ha referit a la causa que per drets fonamentals va interposar la Plataforma en Defensa de la Creu contra la decisió del ple de retirar la Creu dels Caiguts i que està oberta en un jutjat del Contenciós-Administratiu d'Elx.\n"S'han barrejat diversos juís, un per memòria històrica i un altre per llibertat religiosa, hem guanyat per memòria històrica i ara el que cal dilucidar és si la Plataforma, en el juí pendent, té possibilitats o no sobre si açò va contra la llibertat religiosa", ha substanciat.\nFran Maciá ha assenyalat que l'Ajuntament ha guanyat tots els juís sense l'existència de mesures cautelars que paralitzaren la retirada de la creu. Així mateix, ha indicat que el projecte contempla mesures per a evitar que el monument es trencara. "Al final, han alçat la mesura cautelar perquè puguem acabar de desmuntar el pedestal", ha seguit.


Els grups de grallers prenen el protagonisme a Vilanova\nEls Bordegassos organitzen aquest cap de setmana una trobada que vol reivindicar el paper dels músics com a part indispensable d'aquesta tradició\n2 min. Barcelona 19/06/2015 10:17\n651x366 Cartell de la Grallada 2015. BORDEGASSOS DE VILANOVA Cartell de la Grallada 2015. BORDEGASSOS DE VILANOVA\nEl vincle entre el fet casteller i els grups de grallers que acompanyen els castells durant la seva execució és tant fort i tant antic com la pròpia tradició. És per això que els Bordegassos de Vilanova organitzen dissabte una trobada destinada a reivindicar la figura de la gralla i el timbal com una part més d'aquesta activitat. Les formacions gralleres de deu colles de castells es trobaran aquest cap de setmana en un acte en el que tot el protagonisme serà seu.\nEls grallers dels Castellers de Terrassa, dels Castellers de la Sagrada Família, dels Castellers de Caldes, dels Xiqüelos i Xiqüeles del Delta, dels Castellers del Prat, dels Castellers de Castellar, dels Castellers de Montcada i Reixac i el grup Fil d'Or, en representació dels Vailets de Gelida, han confirmat la seva assistència a la trobada dels Bordegassos de Vilanova que rebrà per nom la Grallada.\nL'acte comptarà amb dues cercaviles musicals, un concert a la plaça de les Cols i un dinar de germanor. Les colles es partiran en dos grups per recórrer el centre de Vilanova. Les deu formacions de grallers es trobaran a la plaça de la Vila, escenari casteller per excel·lència, a mig recorregut i interpretaran una peça conjunta. La plaça de les Cols, punt d'inici i final dels dos recorreguts, serà l'escenari d'un concert en el que cada grup podrà mostrar dues peces en solitari.\nCom succeeix tradicionalment en les diades castelleres, la jornada musical finalitzarà amb la interpretació conjunta del ‘toc de vermut’, moment en el qual els músics desfilaran cap al local dels Bordegassos de Vilanova on podran compartir un dinar de germanor.


Oliver Muñoz Muñoz – Fotògraf | El PNG Sing-Sing ( Papua Nova Guinea ) - Oliver Muñoz Muñoz - Fotògraf\nEl PNG Sing-Sing ( Papua Nova Guinea )\nFa molts anys va deixar el tapall a la part inferior de l'armari, esperant els festivals, Sing-Sing anomenat, que tants turistes i operadors turístics anhelen.\nFa 40 anys sobre la independència de Papua Nova Guinea i uns quants més que l'arribada de l'església del país.\nVa ser una sorpresa al meu registre d'entrada de la desinformació que hi ha al país en tots els mitjans, fins i tot en publicacions turístiques de prestigi i de països veïns com Indonèsia o Austràlia. Porta a fora del país de Papua Nova Guinea és perillós, Fins i tot van practicar canibalisme i bruixeria, Quan els aquests fets realment aïllat, però ja preocupar els mitjans de comunicació per publicar aquests esdeveniments a gran fanfàrria, la notícia d'uns caníbals menjar gent venen molts diaris i revistes. També agències de viatges aprofitar aquesta reputació, vendre viatges més que mai a preus astronòmics. Podria dir als viatgers independents amb el palmell de la mà.\nPapua és un país molt car pel servei que presten. Això es deu en part a la inflació sent tractat, i perquè tot i els anys del país fa aconsegueix independència encara és en mans del poder blanc, com per exemple les multinacionals com Shell, Aquesta campanya al país, consumint els recursos. Aquest primer ministre va explicar a mi, que per cert vaig trobar-lo assegut al jardí, davant el Parlament, a Port Moresby. De tota manera transmetia el seu optimisme i esperat que en pocs anys la situació millora. Optimisme, no accepta.\nVaig visitar diversos Sing-Sing durant la meva estada, una millor organitzada i altres més llunyanes que altres, però tots comparteixen el mateix esperit, donar a conèixer les tradicions antigues. També és una bona oportunitat per veure representat a moltes de les tribus que habiten aquest bonic país, entre el més destacat són els de : Angu, Amunga, Asmat, Baining, Baruya, Bauzi, Bilibil, Chambri, Dani, Ekari, EToro, Fayu, Primer pla, Gadsup, Gogodala, Haroli, Huli, Kombai, Korowai, Kwoma, Koteka, Lani, Maisin, Marínd, DÀ CÔTÉ, Mian, Moni, Motuan, Mundugumor, Ogea, Orokaiva, Sambia, Sawi, Swagap, Tairora, Dels telefols, Tolai, Toulambi, Tsembaga, Urapmin, Wiru, Wopkaimin, Yali i Zia, entre d'altres.\nEl festival més visitat és el Goroka Mostra el Festival, celebrat el dia de la independència. Turistes es reuneixen per obtenir millors retrats i és pas a altres per a copiar imatges, la mateixa postura, la mateixa persona, No és molt agradable festival. Al migdia els locals sense aportació saltar punts de control i envairan el festival, enrere han quedat els balls, el festival està ara a l'exterior del recinte, amb jocs com parades dards i aliments.\nRecomano visitar altres festivals, no tan famosos, com la celebrada a el Simbai remot, on batre rècord de visitants, 19 persones. En un altre article vaig relacionar meves aventures en aquest meravellós lloc. Podeu veure totes les imatges a la pantalla completa a la secció de Fotografies.\nUn bany a la Sepik ( Papua Nova Guinea )\nEtiquetes : festivales, GoroKa, PNG, simbai, cantar cantar